Coba jelasin Latar belakang dari Maulaya (album) dalam bahasa melayu dong

Tidak lama selepas Daqmie menerbitkan album kumpulan Inteam yang berjudul Iman & Aman, Pengarah Urusan Inteam Records ketika itu, Izham Shah Mat Anuar, telah menghubungi beliau dan menawarkan peluang untuk menghasilkan album solo.

Pada mulanya, Daqmie menyangka bahawa Izham hanya bergurau dengan beliau tentang tawaran tersebut. Beliau merasa bahawa beliau sudah tua untuk mengeluarkan album solo dan mungkin tiada sesiapa yang mahu mendengar lagu-lagu beliau. Izham kemudiannya meyakinkan beliau bahawa sebenarnya ramai peminat lagu-lagu ciptaan beliau yang menantikan album solo daripada beliau.

Dengan berbekalkan pengalaman selama lebih 10 tahun dalam penerbitan lagu dan album untuk artis-artis nasyid terkenal tanah air, serta barisan krew penerbitan yang sangat berpengalaman antaranya Alfa dan Rumie Booty (anak-anak kepada pelakon filem Melayu klasik terkenal, Kesuma Booty; juga merupakan ahli kumpulan Alfa) serta Along Exists, hasilnya Daqmie tampil dengan album solo beliau yang pertama pada tahun 2013 di bawah label Inteam Records berjudul Maulaya yang turut memuatkan lagu hit beliau, Tangis Sebatang Tamar.

Selain daripada lagu Tangis Sebatang Tamar, album tersebut juga menampilkan lagu-lagu runut bunyi daripada filem 7 Petala Cinta yang diberikan nafas baru.